Fiction | Protea Boekhuis
Die lewenslustige Siem Sigerius is ’n briljante wiskundige, kranige judoka, rektor magnificus van die Universiteit van Enschede, en daar wink ook vir hom ’n belowende toekoms in die politiek. Sy vrou, sy pragtige, intelligente stiefdogters en ’n gemaklike, pastorale huis op die platteland voltooi die beeld van idille en sukses.
Wanneer Sigerius egter agter die kap van die byl van sy stiefdogter Joni se duistere bedryf kom en sy misdadige seun boonop ook nog sy opwagting maak, dreig alles in sy idilliese bestaan om op katastrofiese wyse te ontplof.
Bonita Avenue deur Peter Buwalda
by Protea Boekhuis on Aug 18th, 2017 Tweet
Sy draai stadig om. “Hy is die doodsengel.”
“Die dood trap elke dag in sy spoor,” sê sy sag. “Oral waar hy gaan, sal die dood hom inhaal. Hy kan nie meer daarvan vlug nie. Sy tyd het aangebreek.”
Doodloopstraat deur Leon van Nierop
Die span is vasbeslote om ’n stokkie voor ’n wrede kewermodebaas se planne te steek in die tweede boek in M.G. Leonard se kewertrilogie
by Protea Boekhuis on Jul 4th, 2017 Tweet
Wrede kewermodebaas Lucretia Cutter het ’n plan om die wêreld voor haar kewerkloue te laat buig.
Hierdie keer behels dit ’n besoek aan die jaarlikse Filmtoekennings in Los Angeles, ’n stel pragtige maar gevaarlike kewerrokke vir bekende aktrises en ’n weermag van bose lieweheersbesies.
Darkus, Virginia en Bertold is vasbeslote om ’n stokkie voor haar planne te steek, maar Darkus se pa het hom verbied om verder ondersoek in te stel, die gruwelike skelms, Humphrey en Pickering is weer uit die tronk en die kewers van Kewerberg se lewens word ernstig bedreig.
Hierdie is die tweede boek van die kewertrilogie van die jong skrywer M.G. Leonard. Dit is vertaal deur Kobus Geldenhuys.
Kewerkoningin deur MG Leonard
by Protea Boekhuis on May 5th, 2017 Tweet
Protea Boekhuis nooi u vriendelik uit om die boekbekendstelling-met-kuns van Carina Stander se nuwe publikasie, Die Bergengel, oor ‘n glasie wyn en ‘n versnapering te vier.
Matthys Boshoff gaan die gespreksleier wees.
Datum: Sondag, 07 Mei 2017
Tyd: 11:00 VM vir 11:30 VM
Plek: Tina Skukan Gallery, Koedoebergstraat 6, Faerie Glen, Pretoria | Map
Gasspreker: Matthys Boshoff
Die Bergengel deur Carina Stander
Wie is die misterieuse Reënboogmaker met wie hulle pad elke nou en dan kruis?
Is die brande wat deur die land trek werklik net vure van vernuwende “skoonbrand”, soos die Regiohoofde beweer, of is dit die gevreesde Vuurstorms waarvan die geskiedenis vertel?
Carina Stander is benewens gepubliseerde skrywer en digter (Die vloedbos sal weer vlieg (2006), woud van nege en negentig vlerke (2009) en Wildvreemd (2011)) ook ’n talentvolle kunstenaar met ’n honneursgraad in Beeldende Kunste. As vryskutjoernalis vir onder andere Finesse en Lééf het sy reeds twee Media24-toekennings ingepalm en haar reisartikels verskyn gereeld in tydskrifte soos soos Weg! en Sarie. In 2016 het ’n vervolgverhaal uit haar pen, “Die naakte waarheid”, in Beeld verskyn. Sy woon in die Tsitsikamma saam met haar man en twee seuns.
Bergengel deur Carina Stander
Die vloedbos sal weer vlieg deur Carina Stander
Woud van nege en negentig vlerke deur Carina Stander